SAPD bedrywig - Mogol Pos
June 17, 2016 July 6, 2017 - by Admin - Leave a Comment
VAALWATER — Lede van die Vaalwater Polisie het Vrydagaand 10 Junie 'n operasie in Vaalwater/Lesideng uitgevoer waar vier ongedokumenteerde vreemdelinge in hegtenis geneem is. Ander alkoholverwante arrestasies is ook gedoen.
In uitbreiding vier van Lesideng is daar Sondag 12 Junie 'n verdagte in hegtenis geneem in verband met die wrede verkragting van 'n minderjarige kind. Die saak word verder ondersoek.
Na aanleiding van 'n aantal gerugte onder gemeenskapslede oor intimidasie en geweld tussen lede van verskillende politieke partye in Lesideng het konst. Makhuvele van Vaalwater Polisie gesê daar nog geen sake rakende politieke geweld in die aanloop tot die plaaslike regeringsverkiesing by die Vaalwater Polisie aanhangig gemaak nie.
Niemand, van enige politieke party of as individue, wou 'n amptelike persverklaring rondom hierdie saak met die Mogol Pos deel nie.